試黜題盧子俞所居
作者：陳藻
朝代：宋

paragraphs: 門外冬青八九株，去去株間各丈餘。
晚禾翦穗上囷儲，黄藁堆兼綠葉居。
老夫晨出觀道腴，摧筇邐迤來東廬。
世界在前君悟歟，饑寒火宅飽華胥。
主人慰我下鄉書，謝之養生祗業儒。
雖然鄰酒欠錢沽，粥飯可以供朝晡。
四壁雖然一物無，半年聚稈爲薪芻。
但愁賦稅吏追呼，鞭撻白丁省限踰。